《水龙吟 和雪后过瓜洲渡韵》
宋代·陈德武

问津扬子江头，滔滔潮汐东流去。六朝文物，千年陈迹，几更乌兔。

天限东南，水流今古，地分吴楚。喜壮游千里，桑弧蓬矢，功名事、儒生语。

翘首石头城北，簇楼台、远连芳树。雪销天气，澄江如练，碧峰无数。

银瓮春回，金山钟晓，梦闲鸥鹭。早归来，尽日风平人静，孤舟横渡。

作者简介：陈德武（生平不详）三山（今福建福州）人。有《白雪遗音》一卷。其《望海潮》词云：“之官路远，篙师又促旧航。”又同调云：“三分春色，十分官事。”盖尝出仕，道经钱塘、桂林、睢宁、浔阳等地。余皆不详。